Diari Oficial de la Generalitat Valenciana


Sumari del DOGV 2331, del 24-08-1994 (1994/832251)

RESOLUCIÓ de 9 de juny de 1994, del secretari general de la Conselleria de Cultura, per la qual es resol reconèixer, classificar i inscriure la Fundació Tres Joies en el Registre de Fundacions Culturals Privades de la Conselleria de Cultura.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2331

Data del DOGV
:   24-08-1994

Secció del DOGV
:   ALTRES DISPOSICIONS

Número del document
:   1994/832251


Data del document
:   09-06-1994

Organisme emissor
:   Conselleria de Cultura

Tipus de document
:   Resolució

RESOLUCIó de 9 de juny de 1994, del secretari general de la Conselleria de Cultura, per la qual es resol reconèixer, classificar i inscriure la Fundació Tres Joies en el Registre de Fundacions Culturals Privades de la Conselleria de Cultura. [94/5004]  
Vist l'expedient iniciat a instància del Sr. Ricardo Zubieta Méndez, en nom de la Fundació Tres Joies, per a la qual sol·licita la classificació i inscripció de la Fundació, i d'acord amb els següents:  
Fets  
Primer. El Sr. Ricardo Zubieta Méndez, el Sr. Joan Ramón Biosca Francés i la Sra. Melody-Ann Pavey compareixen el 20 d'abril de 1994 davant el notari de València Sr. Francisco Badía Gascó i manifesten la voluntat de constituir en aquest acte la fundació privada denominada Fundació Tres Joies, atorgant la corresponent escriptura pública, amb el número de protocol 1161.  
Segon. L'objecte i la finalitat de la fundació són: fomentar la investigació, l'estudi, el coneixement i la difusió de la cultura oriental encaminada al desenvolupament de la personalitat, en el seu aspecte moral i ètic, segons s'indica en la carta fundacional i en l'article 2 dels estatuts.  
Tercer. Seran beneficiàries de la fundació les persones i entitats que no disposen de mitjans econòmics suficients i que ho sol·liciten, i dins d'aquest, si calgués, s'atendrien els mèrits de cada aspirant.  
També estableixen els estatuts que els beneficis de la fundació els atorgarà el patronat a les persones o entitats que, complint les condicions indicades en l'article 5, puguen fer-se'n mereixedores i que ho sol·liciten. Així mateix, s'hi disposa que ningú podrà imposar al patronat l'atribució dels beneficis de la fundació a persones concretes.  
Quart. La dotació inicial de la fundació, segons consta en l'apartat 5 de la carta fundacional, és de tres milions de pessetes (3.000.000 PTA) en efectiu, dipositats en el banc Barclays Bank, SA, urbana núm. 1 de València, a nom de la fundació.  
Cinquè. El patronat de la fundació estarà constituït per la junta de patrons composta pels càrrecs següents:  
President: Sr. Ricardo Zubieta Méndez  
Vice-president: Sr. Juan R. Biosca Francés  
Secretària administradora: Sra. Melody Pavey.  
La fundació tindrà com a òrgan de govern i representació el patronat, integrat per un mínin de tres membres que elegiran entre ells un president, un vice-president i un secretari administrador.  
Els càrrecs del patronat seran exercits durant un termini d'un any i podran ser reelegits si es mantenen com a membres del patronat. Si això no fos possible, es donaria compte al protectorat i es promouria l'oportuna modificació estatutària. El protectorat proveirà en els supòsits en què la fundació quedés sense titulars dels òrgans de govern.  
Els càrrecs de patrons son absolutament gratuïts.  
Sisè. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre comptes al protectorat i previsió per al cas d'extinció de la fundació.  
Consideracions jurídiques   
Primera. La Constitució espanyola recull en el títol I, capítol II, secció II, article 34, el dret de fundació per a fins d'interès general.  
Segona. L'article 1.1 del Reglament de 21 de juliol de 1972 (BOE de 30 de d'octubre) diu que tindran caràcter de fundacions culturals privades els patrimonis autònoms destinats primordialment pels fundadors a l'educació, la investigació científica i tècnica, i administrats sense finalitat de lucre per les persones a qui correspon el seu govern, circumstàncies que concorren en aquest cas.  
Tercera. La carta fundacional i els estatuts que conté l'escriptura pública de 20 d'abril de 1994, amb número de protocol 3.202, compleixen els requisits bàsics de l'article 1 del Reglament de 21 de juliol de 1972, i les prescripcions dels articles 6, 7 i 84 d'aquest mateix text, i per aquest motiu la Fundació Tres Joies pot ser reconeguda d'interès públic i classificar-se com de promoció, atès l'objecte que persegueix segons l'article 2 dels estatuts.  
Quarta. L'expedient ha sigut tramitat a través del Servei de Fundacions de la Conselleria de Cultura, que és la competent per a dictar-hi resolució en virtut de les atribucions que li confereix el Decret 113/93, de 26 de juliol, del Govern Valencià (DOGV núm. 2080, de 2 d'agost de 1993).  
Vista la Constitució espanyola, el Reglament de les Fundacions Culturals Privades de 21 de juliol i les restants disposicons d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions al secretari general (DOGV núm. 2101, de 13 de setembre de 1993), resolc:  
Primer  
Reconèixer, classificar, i inscriure com a fundació cultural privada de promoció la denominada Fundació Tres Joies, amb domicili a València, a l'avinguda de la Malva-rosa, número 10, 5è, 18B.  
Segon  
Aprovar els estatuts de 20 d'abril de 1994 per què s'ha de regir la fundació.  
Tercer  
Aprovar el nomenament del primer patronat segons figura en l'escriptura de constitució i en aquesta resolució els càrrecs, de caràcter gratuït, en la forma reglamentària.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació.  
Per a interposar el recurs, caldrà que el recurrent ho comunique prèviament a aquest òrgan.  
Tot això d'acord amb el que preveuen els articles 48, 109.c i 110.3 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa, modificats per les disposicions addicionals deu i onze de la Llei 30/1992, sense perjudici que puga exercitar-se qualsevol altre recurs que es considere oportú.  
València, 9 de juny de 1994.- El secretari general: Vicent Todolí i Femenia: Vicent Todolí i Femenia.